জমি সংক্রান্ত বিবাদের জেরে অশান্তি, চলল বোমা-গুলি, মৃত ১

নদিয়া: জমি সংক্রান্ত বিবাদের (Chaos Nadia) জেরে অশান্তি, চলল বোমা-গুলি।এই ঘটনায় মৃত্যু হয় একজনের। মৃতের নাম আলম শেখ। ঘটনায় জখম হয় চার জন। নদিয়ার (Nadia) চাপড়ার মহেশনগরে জমি সংক্রান্ত বিবাদের জেরে অশান্তির ঘটনায় চলল বোমা ও গুলি। ঘটনায় ১ জনের মৃত্যু হয়েছে আহত ৪ জন। কাশীপাড়ার শিবপুরে জমিতে কাজ করার সময় হামলা চালানো হয় বলে অভিযোগ।

পুলিশ ও পরিবার সূত্রে জানা গিয়েছে, শিবপুরের একটি জমিকে কেন্দ্র করে দীর্ঘদিন ধরে বিবাদ চলছিল। এই আলহামদু শেখ এর পরিবারের সঙ্গে মহেশনগর এলাকারই বাসিন্দা হুমি মল্লিকের অশান্তি বাধে। বুধবার সকালে সেই জমিতেই চাষের কাজ করছিলেন মৃত আলহামদু শেখ ও তার পরিবার। সেই সময় হুমি মল্লিক ও তার দলবল ওই জমি দখল করতে চাষ শুরু করে। তাতে বাঁধা দিলেই তা নিয়ে শুরু হয় বচসা। এরপরই ধারালো অস্ত্র, বোমা ও বন্দুক দিয়ে হামলা চালানো হয় বলে অভিযোগ। ঘটনায় বোমা, গুলি এবং ধারালো অস্ত্রের গুরুতর যখন হন চারজন। খবর পেয়ে ঘটনাস্থলে চাপড়া থানার পুলিশ পৌঁছে আহতদের উদ্ধার করে চাপড়া গ্রামীণ হাসপাতালে নিয়ে গেলে কর্তব্যরত চিকিৎসক একজনকে মৃত বলে ঘোষণা করেন। বাকিদের অবস্থা গুরুতর হওয় তাদের তাদের কৃষ্ণনগর শক্তিনগর জেলা হাসপাতালে স্থানান্তরিত করা হয়েছে। এই ঘটনায় ব্যাপক আতঙ্কের সৃষ্টি হয়েছে এলাকায়, রয়েছে চাপা উত্তেজনা। ঘটনাস্থলে প্রচুর পুলিশ মোতায়েন করা হয়েছে।

আরও পড়ুন: ফের শুট আউট, মালদহে মদের আসরে চলল গুলি

স্থানীয় সূত্রে জানা যায়, দীর্ঘদিন আলম শেখের সঙ্গে ইজার শেখের দীর্ঘদিন ধরে জমি নিয়ে বিবাদ চলছিল। জমি জোরপূর্বক ভাবে চাষ করতে যাওয়ার পরেই দুই পক্ষের মধ্যে শুরু হয় অশান্তি। তবে এই ঘটনায় নদী পেরিয়ে কীভাবে মাঠের মধ্যে এল আগ্নেয়াস্ত্র ও বোমা ? তবে কি হামলার পরিকল্পনা করে আগে থেকেই বোমা ও বন্দুক মজুদ করা হয়েছিল? তা নিয়ে প্রশ্ন উঠতে শুরু করেছে। গোটা ঘটনা খতিয়ে দেখছে পুলিশ। অপরদিকে জমি সংক্রান্ত বিবাদ না এর সঙ্গে কোনও রাজনৈতিক বা অন্য কোন যোগ রয়েছে কিনা তার তদন্ত শুরু হয়েছে।

অন্য খবর দেখুন